3. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ.348179/13032 της 14 Οκτ./15  Νοεμ. 1969 (ΦΕΚ Β΄ 752) Περί ιδρύσεως και λειτουργίας Ιδιωτικών Φυτωρίων αντιφυλλοξηρικών κλημάτων. Έχοντες υπ’ όψιν το άθρ. 2 (παρ. 1) του Ν.Δ. 243/1969, σχετικάς προτάσεις των περιφερειακών Υπηρεσιών και εισήγησιν της παρ’ ημίν Δ/νσεως Δενδροκηπ. Παραγωγής, αποφασίζομεν: Σελ. 706,50(γ) Τεύχος Η82-Σελ. 38 1.Η υπό του Ν.Δ. 243/1969 προβλεπομένη άδεια ιδρύσεως Φυτωρίου αντιφυλλοξηρικών κλημάτων χορηγείται τη αιτήσει του ενδιαφερομένου, υποβαλλομένη επί νομίμου χαρτοσήμου προς την οικείαν Δ/νσιν Γεωργίας μέχρι 30 Ιουνίου εκάστου έτους. Εξαιρετικώς δια το τρέχον πρώτον έτος εφαρμογής της παρούσης γίνονται δεκταί αι ήδη υποβληθείσαι αιτήσεις ως και αι υποβληθησόμεναι μέχρι της δημοσιεύσεως της παρούσης. Εν τη αιτήσει συμπληρούνται τα εις το συνημμένον υπόδειγμα αδείας αντίστοιχα στοιχεία, αναφέρεται δε και ο υπεύθυνος εκπρόσωπος του Φυτωρίου έναντι των Αρχών. Το αρμόδιον Γραφείον Αμπελουργίας συντάσσει έκθεσιν καταλληλότητος του Κτήματος εν τω οποίω θα λειτουργήση το Φυτώριον, μετά συγκεκριμένης γνώμης δια την χορήγησιν ή μη σχετικής αδείας. Η Δ/νσις Γεωργίας, εις περιπτώσεις αμφισβητουμένας, ζητεί τεχνικάς διευκρινίσεις παρά του οικείου Επιθεωρητού Αμπελουργίας. Εφ’ όσον αποφασισθή η χορήγησις αδείας ζητείται η προσαγωγή γραμματίου εισπράξεως της Τραπέζης Ελλάδος δραχ. 500. Η κατά τα ανωτέρω άδεια, μετά νόμιμον χαρτοσήμανσιν χορηγείται μέχρι τέλους Σεπτεμβρίου εκάστου έτους, πλην της τρεχούσης περιόδου, καθ’ ην η χορήγησις των αδειών δύναται να παραταθή μέχρι τέλους Νοεμβρίου ε.έ. Αι άδειαι ισχύουν μέχρις ανακλήσεώς των, είτε εν περιπτώσει εφαρμογής της παρ. 2 του άρθρ. 19 του Ν.Δ. 243/1969, είτε λόγω παρελεύσεως απράκτου της τεθείσης προθεσμίας εγκαταστάσεως του Φυτωρίου ή μη λειτουργίας τούτου επί δύο συνεχή έτη. Αιρομένης της αδείας αι τυχόν υφιστάμεναι μητρικαί φυτείαι εμβολιάζονται δι’ Ευρωπαϊκής αμπέλου, εκτός αν η κυριότης τούτων μεταβιβασθή νομίμως, ανανεουμένης της σχετικής αδείας. «2.Τα φυτώρια αντιφυλλοξηρικών κλημάτων που ιδρύονται διακρίνονται σε φυτώρια ριζοβολίας απλών ή εμβολιασμένων μοσχευμάτων ή και τα δύο». Η παρ. 2 τροποποιήθηκε ως άνω από την παρ. 1 της 356189/4-18 Ιουλ. 1985 (ΦΕΚ Β΄ 452) απόφ. Υπ. Γεωργίας, κατωτ. αριθ. 26. 16.Θ.κ.3 Προστασία Αμπελουργικής Παραγωγής 3.Οι όροι και προϋποθέσεις καταλληλότητος των αγρών δι’ ίδρυσιν Φυτωρίου αντιφυλλοξηρικών κλημάτων έχουν ως κάτωθι: α)Η δια φυτώριον ριζοβολήσεως διατιθεμένη έκτασις ιδιόκτητος ή επ’ ενοικίω, δέον να είναι συνεχομένη ποτιστική ουχί μικροτέρα των 10 στρεμμάτων. Αι πέραν του κατωτάτου ορίου εκτάσεις δύνανται να περιλαμβάνουν τεμάχια των 10 στρεμμάτων μη συνεχόμενα αλλήλων, κείμενα εις διαφόρους θέσεις του αυτού Δήμου ή Κοινότητος. Η φύτευσις μοσχευμάτων επί του αυτού αγρού ενεργείται μετά παρέλευσιν τουλάχιστον διετίας από της προηγουμένης φυτεύσεως. Δια την εξασφάλισιν της αμειψισποράς δεν επιτρέπεται η φύτευσις πλέον του ημίσεος της διατιθεμένης εκτάσεως. Υπό της Δ/νσεως Γεωργίας τηρείται η μερίς εκάστου φυτωριούχου, εν τη οποία αναγράφεται κατ’ έτος ο αύξως αριθμός και η θέσις του αγροτεμαχίου φυτεύσεως των μοσχευμάτων, των στοιχείων τούτων δηλουμένων υπευθύνως υπό του Φυτωριούχου κατ’ έτος εγκαίρως, επί τω τέλει όπως δια τα νέα αγροτεμάχια εξετάζεται η καταλληλότης και παρέχεται αναλόγως η έγκρισις της Δ/νσεως Γεωργίας προς ριζοβόλησιν. Το έδαφος των κατά τα ανωτέρω εκτάσεων δέον να είναι ελαφρόν μέχρις αμμοπηλώδους συστάσεως, εύπλαστον, βαθύ, γόνιμον, περιεκτικότητος εις ολικόν ανθρακικόν ασβέστιον ουχί άνω των 30% και αλάτων ουχί πλέον του 0,80 ο / οο. Το ύδωρ αρδεύσεως άφθονον, φρεάτιον ή πηγαίον, περιεκτικότητος εις NACL ουχί μεγαλυτέρας του 0,5 ο  / οο. Από φυτοϋγειονομικής απόψεως το έδαφος δέον να πληροί τους όρους προς πρόληψιν μεταδόσεως του μολυσματικού εκφυλισμού ή άλλων ασθενειών, κατά τας εκάστοτε οδηγίας της Δ/νσεως φυτοπαθολογίας. Αι συνθήκαι εδάφους και ύδατος δέον να εξετάζωνται κατά τους θερινούς μήνας. β-γ)(Διαγράφτηκαν από την παρ. 3 της 356189/418 Ιουλ. 1985 (ΦΕΚ Β΄ 452) απόφ. Υπ. Γεωργίας, κατωτ. αριθ. 26). 4.Οι διατηρούντες Φυτώρια εκτάσεως 50 στρεμμάτων και άνω υποχρεούνται, εφ’ όσον οι ίδιοι δεν είναι Γεωπόνοι, να αναθέτους την τεχνικήν Δ/νσιν εις Γεωπόνον μη δημόσιον υπάλληλον, γνωρίζοντες τη Υπηρεσία το ονοματεπώνυμον και διεύθυνσιν τούτου. 5.Οι εκπρόσωποι των Φυτωρίων, υπεύθυνοι έναντι των Αρχών, υποχρεούνται όπως: α)Συσκευάζουν τα έρριζα εμβολιασμένα μοσχεύματα εις δέματα των 25 τεμαχίων, τα δε απλά έρριζα εις δέματα των 50 τεμαχίων. Ταύτα δέον να πληρούν τας προδιαγραφάς, αίτινες καθορισθήσονται υπό της αρμοδίας Κεντρικής Υπηρεσίας δι’ ιδίας αποφάσεως ημών. β)Αναρτώσιν εις έκαστον των δεμάτων πινακίδα μεταλλίνην ή ξυλίνην αναγράφουσαν τον τίτλον του Φυτωρίου, τον αριθμόν αδείας τούτου και την ποικιλίαν των μοσχευμάτων. Ανάλογοι πινακίδες δέον να διαχωρίζουν τα τεμάχια των μητρικών φυτειών και των φυτωρίων ριζοβολήσεως κατά πιοκιλίαν. Αι επιτρεπόμεναι προς πολ/σμόν ποικιλίαι είναι: R 110, R 99,41 B,420 A,LOT και 5ΒΒ. γ)Καταχωρίζωσι τας διαφόρους κατηγορίας των φυτευθέντων, παραχθέντων και διατεθέντων μοσχευμάτων εις τα υπό της υπηρεσίας οριζόμενα βιβλία και υποβάλλωσιν αντίγραφα των καταχωρήσεων τούτων εις την Δ/νσιν Γεωργίας μέχρι τέλους Φεβρουαρίου εκάστου έτους δια την παραγωγήν και μέχρι τέλους Ιουνίου δια την διάθεσιν των μοσχευμάτων. Αντίγραφον του πίνακος παραγωγής υποβάλλεται εις την Κεντρικήν Υπηρεσίαν του Υπουργέιου. Υπό της Δ/νσεως Γεωργίας ελέγχεται το δυνάμει της παρ. 3 του άρθρ. 2 του Ν.Δ. 243/69 κατατεθέν τέλος συναρτήσει των φυτευθέντων μοσχευμάτων. δ)Διαθέτουν τα έρριζα μόνον βάσει αδειών προμηθείας των προσαρμοζομένων υποκειμένων και ενδεικνυομένων εμβολίων υπ’ ευθύνη των δια την αυθεντικότητα της ποικιλίας και καταλληλότητα των μοσχευμάτων. Αι εν λόγω άδειαι εκδίδονται παρά της οικείας Δ/νσεως Γεωργίας εκ τριπλοτύπου βιβλίου οριζομένου υπό της Υπηρεσίας. Τα εις χείρας των Φυτωριούχων αποκόμματα αδειών προσάγονται μέχρι τέλους Ιουνίου εις την αρμοδίαν Δ/νσιν Γεωργίας δια τον έλεγχον διαθέσεως της παραγωγής των. ε)Προμηθεύωνται τα αναγκαιούντα εμβόλια εξ αμπελώνων εμβολιοληψίας υποδεικνυομένων υπό της Δ/νσεως Γεωργίας και ελεγχομένων υπό ταύτης. Αι ποικιλίαι των χρησιμοποιουμένων εμβολίων δέον να περιλαμβάνωνται μεταξύ των προωθουμένων ή διατηρητέων ή οπωσδήποτε επιτρεπομένων δι’ ημετέρας αποφάσεως. ς)Δηλώσι τους κατά τόπους αντιπροσώπους των και την περιφέρειαν (Επαρχίαν ή Νομόν) εις την οποίαν ούτοι πρόκειται να ασκήσουν εμπορίαν αντιφυλλοξηρικών κλημάτων. ζ)Υποβάλλωσιν εις την Δ/νσιν Γεωργίας και την αρμοδίαν Κεντρικήν Υπηρεσίαν αντίτυπα του πάσης φύσεως διαφημιστικού υλικού, καταλόγων προσφερομένων ποικιλιών, τυχόν οδηγιών προς τους αμπελουργούς και λοιπών εντύπων. 6.Η κατά την παρ. 1 του άρθρ. 2 του Ν.Δ. 243/69 προβλεπομένη άδεια εμπορίας αντιφυλλοξ. κλημάτων, κατά το συνημμένον υπόδειγμα, χορηγείται μετά νόμιμον χαρτοσήμανσιν, τη αιτήσει του ενδιαφερομένου υποβαλλομένη επί νομίμου χαρτοσήμου προς την οικείαν Δ/νσιν Γεωργίας μετά σχετικής δηλώσεως του Φυτωριούχου, περί ης η παρ. 5/στ. (Αντί για τη σελ.706,51) Σελ.706,51(α) Τεύχος Η82-Σελ. 39 Προστασία Αμπελουργικής Παραγωγής 16.Θ.κ.3 Η Δ/νσις Γεωργίας εξετάζει τα εχέγγυα του αιτούντος (εμπειρία περί τα κλήματα, όροι συντηρήσεως τούτων) και, εφ’ όσον αποφασισθή η χορήγησις της αδείας, ζητείται η προσαγωγή γραμματίου εισπράξεως της Τραπέζης Ελλάδος δραχ. 500. Οι φυτωριούχοι ασκούν εμπορίαν άνευ ειδικής αδείας. Αι Συν/καί Οργανώσεις, εφ’ όσον ασκούν εμπορίαν εις μη μέλη των, εφοδιάζονται δι’ αδείας εμπορίας. Η άδεια εμπορίας ισχύει μέχρις ανακλήσεώς της κατά την κρίσιν της Δ/νσεως Γεωργίας. Οι ασκούντες εμπορίαν κλημάτων αντιπρόσωποι ουχί πλειόνων του ενός Φυτωρίου υποχρεούνται να τηρούν βιβλίον κινήσεως των κλημάτων, εν ω καταχωρίζονται αι ποσότητες των εισερχομένων και διατιθεμένων ερρίζων κατά ποικιλίαν και κατηγορίαν, το Φυτώριον προελεύσεως και οι αντίστοιχοι αριθμοί των αδειών προμηθείας. Δια τας μέχρι 20 τεμαχίων πωλήσεις δεν αναγράφεται ο αριθμός τριπλ. αδείας αλλά συντάσσεται ονομαστική κατάστασις διαθέσεως. Κατά την εκτέλεσιν μιας αδείας υπό δύο Φυτωρίων επισυνάπτεται εις την κατάστασιν διαθέσεως αντίγραφον της αδείας τεθεωρημένον υπό της Δ/νσεως Γεωργίας. Οι αντιπρόσωποι των Ιδιωτικών Φυτωρίων είναι συνυπεύθυνοι μετά των Φυτωριούχων δια πάσαν τυχόν παράβασιν. Η αποστολή κλημάτων υπό τινος Φυτωρίου προς έτερον δια συμπλήρωσιν παραγγελίας απαγορεύεται. 7.Οι επιθεωρηταί Αμπελουργίας επί τη βάσει της ιδίας αυτών εποπτείας και του ελέγχου των Γραφείων Αμπελουργίας συντάσσουν έκθεσιν περί της εν γένει λειτουργίας εκάστου Φυτωρίου υποβλητέαν ημίν καθ’ έκαστον Σεπτέμβριον. 8.Αι διατάξεις της παρούσης έχουν εφαρμογήν και δια Φυτώρια κλημάτων ιδρυόμενα υπό των πάσης φύσεως Νομικών Προσώπων. 9.Η παρούσα δημοσιευθήτω δια της Εφημερίδος της Κυβερνήσεως. Σελ. 706,52(α) Τεύχος Η82-Σελ.40

[Source: greek_legal_code_raptarchis | Tokens: 7869]